open-index/open-wikipedia-markdown huggingface dataset:
Πομεράνιος πολιτισμός

thumb|right|Τεφροδόχος κάλπη
Με τον όρο **Πομεράνιος πολιτισμός** εννοούμε έναν πολιτισμό που αναπτύχθηκε κατά την Εποχή του Σιδήρου στην Πολωνία. Προήλθε από την Κασούβια ομάδα του Λουσάτιου πολιτισμού (Lusatian culture) και είχε ως κέντρο του την περιοχή ανάμεσα στο κάτω Βίστουλα και τη δυτική ακτή του κόλπου του Γκντανσκ Ανατολικά και τους ποταμούς Στούπια, (Słupia) και Μπρντα (Brda) Δυτικά.

## Φυλετικός προσδιορισμός διαστρωμάτωση και ταφικά έθιμα

Οι Πομεράνιες φυλές, επηρεασμένες από τον Βόρειο Σκανδιναβικό πολιτισμό, όσον αφορά τουλάχιστον στη μεταλλοτεχνία, σχημάτισαν μια διακριτή ομάδα που ονομάστηκε Κασούβια ομάδα του Λουσάτιου Πολιτισμού. Αυτή διακριτή ομάδα γέννησε τον ανατολικό Πομεράνιο ή πομερανικό πολιτισμό κατά την περίοδο έναρξης της εποχής του Σιδήρου στην ευρύτερη περιοχή (650 π.Χ. - 1250 μ.Χ.).

Ο λαός αυτού του πολιτισμού έκαιγε τους νεκρούς του μαζί με τα καθημερινά τους αντικείμενα και έβαζε τα οστά σε *τεφροδόχους κάλπες*. Ο λαιμός της κάλπης (τυπολογικά της υδρίας) διακοσμείτο συχνά με εικόνες ανθρώπινων προσώπων, σχέδια ζώων κ.λπ. Στις τεφροδόχους με οστά γυναικών αποδίδονταν συχνά ιδιαίτερα χαρακτηριστικά, τέτοια όπως το σκουλαρίκια ή τα περιδέραιά της καμωμένα από γυαλί ή ήλεκτρο. Οι *τεφροδόχοι κάλπες* (υδρίες) τοποθετούνταν σε οικογενειακούς κιβωτιόσχημους τάφους κατασκευασμένους από μεγάλες πλάκες ασβεστόλιθου. Οι φυλές αυτού του πολιτισμού ήταν πατριαρχικά οργανωμένες και κάθε φυλή συνιστούσε διακριτή μονάδα. 

thumb|240px|left|σε χρώμα λαδί = Πομεράνιος πολιτισμός

Εκτός από τις τεφροδόχους με τα πρόσωπα, είναι πολύ χαρακτηριστικές επίσης και οι τεφροδόχοι με τη μορφή κατοικίας, οι οποίες φυλάσσονταν συχνά σε λίθινες κίστες. Τα πρόσωπα έχουν πιλόμορφα φρύδια,  και ορειχάλκινα σκουλαρίκια μικρογραφίες. Οι απεικονίσεις είναι ενίοτε πολύ νατουραλιστικές και διαφέρουν πάντα από υδρία σε υδρία. Εγχάρακτα σχέδια απεικονίζουν σκηνές κυνηγίου, αρματοδρομίες ή ιππείς. Στην Σκλάνα Χούτα (Szklana Huta) υπάρχει ένα αρχαίο νεκροταφείο, που ανακαλύφθηκε κατά τη διάρκεια ανασκαφών στη δεκαετία '70. Εκατοντάδες κιβωτιόσχημοι τάφοι αποκαλύφθηκαν με τεφροδόχους-πρόσωπα. Το κάλυμμά τους είχε το σχήμα καλύμματος κεφαλής. Οι τεφροδόχοι εκτίθενται πλέον στο αρχαιολογικό μουσείο του Γκντανσκ.

## Οικονομία και διασπορά

Η οικονομία ήταν παρόμοια με εκείνη του Λουσάτιου πολιτισμού. Καλλιεργούσαν κριθάρι, σιτάρι, σίκαλη (για πρώτη φορά στην ευρύτερη περιοχή), κεχρί και μπιζέλια, γνώριζαν την κτηνοτροφία, κυνηγούσαν και έφτιαχναν όμορφα, λεπτοδουλεμένα ορειχάλκινα αντικείμενα.

Στην ύστερη εποχή του Σιδήρου ο Πομεράνιος πολιτισμός διαδόθηκε δυτικά, στις περιοχές του πρότερου Λουσάτιου πολιτισμού, στις οποίες είχε αναπτύχθεί ο πολιτισμός Βίσοκο (Wysoko-culture) και ο πολιτισμός Μίλογκραντ (Milograd culture). Στην Μασοβία και την Πολωνία η ανάμειξη οδήγησε στην ανάπτυξη μιας διακριτής πολιτισμικής ομάδας με κωδωνόσχημους τάφους (Glockengräbergruppe).

Κατηγορία:Αρχαίοι πολιτισμοί
Κατηγορία:Ιστορία της Πολωνίας
Κατηγορία:Πολιτισμός της Πολωνίας
Κατηγορία:Προϊστορική Πολωνία
BN

Το **BN** (μπι-εν) μπορεί να αναφέρεται στους:

*Βεγγαλικά (ISO 639-2)
*Μπάχα Καλιφορνια Νόρτε/Βορεια (Baja California Norte)
JP

Το **JP** (τζεη-πη) μπορεί να αναφέρεται στους:

*Ιαπωνία (ISO 3166-2)
*Ιαπωνικά (ISO 639-2)
*Jurassic Park (Τζουράσικ Παρκ)
*Κωδικό IATA της Adria Airways
Εποχή του Σιδήρου

thumb|120px|Κέλτικο ή Ρωμαϊκό σπαθί (366 - 341 π.Χ.) που βρέθηκε στην Ισπανία.

Στην αρχαιολογία, η **Εποχή του Σιδήρου** αναφέρεται σε εκείνη την περίοδο της ιστορίας κατά την οποία οι άνθρωποι χρησιμοποιούσαν το σίδηρο για την κατασκευή εργαλείων και όπλων. Η υιοθέτηση αυτού του υλικού συνέπεσε με άλλες αλλαγές των κοινωνιών του παρελθόντος όσον αφορά στις καλλιεργητικές μεθόδους, τις θρησκευτικές πίστεις, και το καλλιτεχνικό ύφος.

## Η εποχή του σιδήρου στη Μικρά Ασία
Στη Μικρά Ασία η εποχή του σιδήρου συνδέεται με τους Χετταίους, ένα φύλο που ήλθε μάλλον από τον Καύκασο και έφερε μαζί του την τέχνη επεξεργασίας του σιδήρου. Οι Χετταίοι που άκμασαν από τον 17ο μέχρι τον 12ο π.Χ. αιώνα ήταν οι μόνοι που ήξεραν να επεξεργάζονται τον σίδηρο και κρατούσαν την τέχνη αυτή μυστική κάνοντας το βασίλειό τους πανίσχυρο. 

Με την παρακμή των Χετταίων η τέχνη του σιδήρου διαδόθηκε σε όλη την ανατολή και στη Μεσόγειο.

## Η εποχή του σιδήρου στην Ελλάδα
Η εποχή του σιδήρου στην Ελλάδα αρχίζει τον 11ο και φτάνει μέχρι τον 8ο π.Χ. αιώνα. Συνοδεύεται με την πτώση του Μυκηναϊκού πολιτισμού της εποχής του χαλκού.

## Βιβλιογραφία
* Gilda Bartoloni: Archäologische Untersuchungen zu den Beziehungen zwischen Altitalien und der Zone nordwärts der Alpen während der frühen Eisenzeit Alteuropas. Ergebnisse eines Kolloquiums in Regensburg, 3.–5. November 1994. Universitätsverlag Regensburg [u.a.], Regensburg 1998, ISBN 3-930480-23-9.
* Roland Oliver, Brian M. Fagan: Africa in the Iron Age. c. 500 B. C. to A. D. 1400. Cambridge University Press, Cambridge [u.a.] 1985, ISBN 0-521-20598-0.
* Wolfgang Schuller: Das Erste Europa. 1000 v. Chr.–500 n. Chr.. Ulmer Verlag, Stuttgart 2004, ISBN 3-8252-2497-X (Handbuch der Geschichte Europas Band 1; UTB Band 2497).
* R. Tylecote: The origin of iron smelting in Africa. In: Westafrican Journal of Archaeology. Vol. 5, 1975, ISSN 0331-3158, S. 1–9.
* R. F. Tylecote: Iron smelting at Taruga, Nigeria. In: Journal of the Historical Metallurgy Society. Vol. 9, Nr. 2, 1975, ISSN 0142-3304, S. 49–56.

## Εξωτερικοί σύνδεσμοι
* Weblinks zur Eisenzeit bei https://web.archive.org/web/20080828023953/http://www.archaeologie-online.de/
* Eisenzeit – Enzyklopädieartikel aus MSN Encarta

Κατηγορία:Αρχαιολογικές περίοδοι
Κατηγορία:Συστήματα χρονολόγησης
Κατηγορία:Προϊστορία
Κατηγορία:Σίδηρος
Λουί Αραγκόν

Ο **Λουί Αραγκόν** (γαλλ.*Louis Aragon*, Παρίσι, 3 Οκτωβρίου 1897 - Παρίσι, 24 Δεκεμβρίου 1982) ήταν Γάλλος ποιητής, μυθιστοριογράφος και δημοσιογράφος και για πολλά χρόνια μέλος του Γαλλικού Κομμουνιστικού Κόμματος. Πήρε μέρος στο κίνημα του ντανταϊσμού ενώ αργότερα αποτέλεσε μαζί με τον Αντρέ Μπρετόν πρωτεργάτη του υπερρεαλισμού. Διετέλεσε εκδότης και τακτικός συνεργάτης των υπερρεαλιστικών περιοδικών *Litterature* και *La Revolution Surrealiste*. Το 1981 του απονεμήθηκε από τον Πρόεδρο της Δημοκρατίας Φρανσουά Μιτεράν το βραβείο της Λεγεώνας της Τιμής. Πέθανε το 1982 στην οδό Varenne στο Παρίσι.

## Έργα
Εκδόσεις έργων του Αραγκόν στα ελληνικά

### Μυθιστορήματα
* *Anicet ou le Panorama* (Ανισέ ή το πανόραμα), 1921
1924 Libertinage et Une vague de reve
* *Les Aventures de Télémaque (Οι Περιπέτειες του Τηλέμαχου)*, 1922
* *Le Paysan de Paris (Ο Παριζιάνος χωρικός)*, 1926
1927 Le Traité du Style 
* *Les Cloches de Bâle ([[Οι καμπάνες της Βασιλείας]])*, 1934 ― ελλην.μετάφρ.Γ.Παπακυριάκης, "ΟΔΥΣΣΕΑΣ" 
* *Les Beaux Quartiers βραβείο Renaudot (Οι καλές συνοικίες)*, 1936 ― ελλην.μετάφρ. Μαν.Κορνήλιος, "ΟΔΥΣΣΕΑΣ" 
* *Les Communistes (Οι Κομμουνιστές)* (6 τόμοι), 1949-1951 & 1966-1967
* *Blanche ou l'oubli (Μπλάνς ή η Λησμονιά)*, 1967

### Ποίηση
* *Les Yeux d'Elsa (Τα μάτια της Έλσας)*, 1942 ― ελλην.μετάφρ. Αλέξ. Μπάρας, "ΓΚΟΒΟΣΤΗΣ" 

### Δοκίμια
* *Περί του ύφους*, 1928

## Παραπομπές


## Εξωτερικοί σύνδεσμοι
* Louis Aragon Online -- Ιστοσελίδα αφιερωμένη στον Αραγκόν, περιέχει πλήρη εργογραφία (γαλλικά & γερμανικά)
* Βιβλιογραφία και βιογραφία στην ιστοσελίδα Biblioweb

Κατηγορία:Γάλλοι ποιητές
Κατηγορία:Γάλλοι μυθιστοριογράφοι
Κατηγορία:Γάλλοι δοκιμιογράφοι
Κατηγορία:Γάλλοι δημοσιογράφοι
Κατηγορία:Κάτοχοι του Βραβείου Ειρήνης Λένιν
Κατηγορία:Υπερρεαλισμός
Κατηγορία:Γάλλοι αντιστασιακοί
Κατηγορία:Αποδέκτες του Τάγματος της Φιλίας των Λαών
Άβδηρα

Τα **Άβδηρα** είναι χωριό της Θράκης στην Περιφερειακή Ενότητα Ξάνθης, κοντά στον Νέστο ποταμό. Με το ίδιο όνομα απαντάται σήμερα ο δήμος Αβδήρων κοντά στον αρχαιολογικό τόπο και αρχαία πόλη της Ισπανίας, μεταξύ Μάλαγας και Καρθαγένης, χτισμένη από τους Φοίνικες.

Διοικητικά, τα Άβδηρα είναι έδρα ομώνυμης τοπικής κοινότητας, της δημοτικής ενότητας και δήμου Αβδήρων, της Π.Ε. Ξάνθης, στην περιφέρεια Ανατολικής Μακεδονίας και Θράκης, σύμφωνα με το πρόγραμμα *Καλλικράτης*. Έδρα του δήμου έχει οριστεί η Γενισέα.

## Γεωγραφία
Η κωμόπολη των Αβδήρων βρίσκεται στο νότιο τμήμα της Π.Ε. Ξάνθης, 6 χλμ. βόρεια της αρχαίας πόλης, σε υψόμετρο 40. Απέχει 22 χλμ. Ν.ΝΑ. της Ξάνθης, ενώ η τοπική κοινότητα έχει χαρακτηριστεί ως αγροτικός πεδινός οικισμός με έκταση 60,139 χλμ².

## Σημερινά Άβδηρα
μικρογραφία|Το πολιτιστικό κέντρο ''Αντιλόγιας Δόμος'' στο σύγχρονο χωριό των Αβδήρων
Σήμερα τα Άβδηρα αποτελούνται από το χωριό των Αβδήρων και την Σκάλα Αβδήρων. Στη θέση του αρχαίου λιμανιού υπάρχει σήμερα ένα καινούργιο οργανωμένο με λιμεναρχείο. Το τελευταίο 10ήμερο του Ιουλίου διοργανώνονται τα Δημοκρίτεια προς τιμή του Δημόκριτου με διάσημους καλλιτέχνες να παίρνουν μέρος σε εκδηλώσεις. Υπάρχουν οι οργανωμένες παραλίες: *Σκάλα Αβδήρων*,  *Αϊ-Γιάννη*, *Μάνδρας* και οι παραλίες οι οποίες έχουν βραβευτεί με το Ευρωπαϊκό Βραβείο «Γαλάζιας Σημαίας» *Πόρτο Μόλο* και *Μυρωδάτου* .

Στα σημερινά Άβδηρα λειτουργούν 2 μουσεία. Συγκεκριμένα λειτουργούν το Αρχαιολογικό Μουσείο Αβδήρων από το 2000 στο ανατολικό τμήμα του χωριού και το Λαογραφικό Μουσείο, το οποίο στεγάζεται στο αναπαλαιωμένο νεοκλασικό κτίριο του σχολείου, το οποίο χρονολογείται από το  1860.

## Πληθυσμός

(σε παρένθεση ο πληθυσμός της τοπικής κοινότητας)

## Ιστορία

μικρογραφία|Αβδηριτικό νόμισμα με γρύπα και επιγραφή
Σύμφωνα με τη μυθολογία, η πόλη ιδρύθηκε από τον Ηρακλή, για να τιμηθεί η μνήμη του συντρόφου του Άβδηρου, ο οποίος κατασπαράχθηκε από τα άλογα του Διομήδη. Σύμφωνα με τις ιστορικές πηγές, όμως, πρώτος οικιστής υπήρξε ο Κλαζομένιος Τιμήσιος κατά το 654 π.Χ.. Η πρώτη αυτή αποικία δεν ευδοκίμησε. Τα Άβδηρα το 545 π.Χ.. ιδρύθηκαν ξανά από τους κατοίκους της ιωνικής Τέω, που έφυγαν από την πατρίδα τους για να αποφύγουν την περσική υποδούλωση. Οι Τήιοι στην νέα τους πατρίδα έκοψαν νομίσματα, όμοια με εκείνα της Τέω, που έφεραν ως εμπροσθότυπο κεφαλή του Απόλλωνα και στον οπισθότυπο γρύπα.

## Δείτε επίσης
* Αρχαία Άβδηρα
* Αρχαιολογικό Μουσείο Αβδήρων

## Παραπομπές


## Βιβλιογραφία
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Μαλλιάρης Παιδεία 2005
* Thesaurus Linguae Graecae http://www.tlg.uci.edu/

## Εξωτερικοί σύνδεσμοι

* Δήμος Αβδήρων

Κατηγορία:Δήμος Αβδήρων
Κατηγορία:Χωριά της περιφερειακής ενότητας Ξάνθης
Κατηγορία:Κωμοπόλεις της περιφερειακής ενότητας Ξάνθης
Φράνσις Πικαμπιά

Ο **Φράνσις Πικαμπιά** (*Francis-Marie Martinez de Picabia*, 22 Ιανουαρίου 1879 - 30 Νοεμβρίου 1953) ήταν σημαντικός Γάλλος ζωγράφος και ποιητής, γεννημένος από Γαλλίδα μητέρα και Ισπανό πατέρα, ο οποίος εργαζόταν στην κουβανική πρεσβεία στο Παρίσι. Γεννήθηκε στο Παρίσι όπου και σπούδασε στην Σχολή Καλών Τεχνών. Οι πρώτες του δημιουργίες ήταν ιδιαίτερα επηρεασμένες από τον ιμπρεσιονιστή ζωγράφο Άλφρεντ Σίσλεϋ. Το 1909 είναι η χρονιά που έρχεται σε επαφή με το κίνημα του κυβισμού που θα τον επηρεάσει σημαντικά. Λίγο αργότερα μάλιστα (1911) θα γίνει μέλος της ομάδας κυβιστών *Puteaux* όπου θα γνωρίσει και τον Μαρσέλ Ντυσάν.

Την περίοδο 1913-1915, ταξιδεύει συχνά στη Νέα Υόρκη όπου συμμετέχει σε αβάν γκαρντ (*avant-garde*) ρεύματα και προωθεί την μοντέρνα τέχνη στην Αμερική. Αργότερα, το 1916 και ενώ βρίσκεται στην Βαρκελώνη, δημοσιεύει το ντανταϊστικό περιοδικό *391* όπου και εμφανίζονται για πρώτη φορά τα λεγόμενα *μηχανικά* σχέδια του. 

Ο Πικαμπιά συνέχισε την ενασχόληση του με το ντανταϊστικό κίνημα το 1919 στη Ζυρίχη και το Παρίσι μέχρι που το εγκατέλειψε για να ακολουθήσει τον υπερρεαλισμό. Κάτω από την επίδραση του σουρεαλισμού και περί τα 1925 σηματοδοτείται και μια αλλαγή στην τεχνική των έργων του. 

Τη δεκαετία του 1930 συνδέεται φιλικά με την Γερτρούδη Στάιν, σημαντική μορφή της μοντέρνας τέχνης. Πριν από τη λήξη του Β΄ Παγκοσμίου πολέμου επιστρέφει στο Παρίσι όπου ασχολείται κυρίως με αφηρημένη ζωγραφική αλλά και γράφει ποιήματα. 

Το 1949 παρουσιάζεται σημαντική αναδρομική έκθεση για τον Πικαμπιά στο Παρίσι, στην γκαλερί *René Drouin*. 

Χαρακτηριστικό του Πικαμπιά είναι το γεγονός ότι ποτέ δεν ακολούθησε δογματικά κάποιο ρεύμα ή τεχνοτροπία στη ζωγραφική, παράλληλα όμως ο ίδιος, υπήρξε πρόδρομος των κυριότερων ρευμάτων της μοντέρνας τέχνης.

Είναι αξιοσημείωτο ακόμα πως ο Πικαμπιά υπήρξε μεγάλος συλλέκτης αυτοκινήτων (υπολογίζεται ότι περισσότερα από 150 αυτοκίνητα είχαν περιέλθει στην κατοχή του).

## Παραπομπές


## Εξωτερικοί σύνδεσμοι
* Εκτεταμένη ιστοσελίδα για τον Πικαμπιά 
* Βιογραφία και τέχνη του Πικαμπιά
* Περιοδικό ''391''
* Βιογραφικό κι έργα του

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Κατηγορία:Υπερρεαλισμός
Κατηγορία:Καλλιτέχνες του Κυβισμού
KM

Η συντομογραφία  **KM** ή **km** (κέι-εμ) μπορεί να αναφέρεται σε οποιοδήποτε από τα παρακάτω:

* Κομόρες (ISO 3166-2)
* Κυβικό μέτρο
* Κυτταρική μεμβράνη
* Μεσσηνία (**Κ**αλα**μ**άτα)
* Χιλιόμετρο (**km**) και χλμ
Δέλτα Δούναβη

Το **Δέλτα του Δούναβη** (*Delta Dunării* στα Ρουμανικά), βρίσκεται ανάμεσα στην Ντομπρογέα (Dobrogea), Ρουμανία και την Οντέσκα Όμπλαστ (Odes'ka oblast), Ουκρανία. Είναι ο μεγαλύτερος και καλύτερα συντηρημένος από όλους τους σχηματισμούς Δέλτα της Ευρώπης και καλύπτει περιοχή 3446 τετρ. χλμ.

## Γεωγραφία

Κάθε χρόνο οι αλλουβιακές αποθέσεις του ποταμού αυξάνουν το εύρος του Δέλτα κατά 40 περίπου μέτρα, διαμορφώνοντας την περιοχή σε έναν δυναμικό γεωλογικό σχηματισμό. Κοντά στην Τούλτσεα, ο Δούναβης διαιρείται σε τρεις παραπόταμους πριν χύσει τα νερά του στη θάλασσα, τον Τσίλια, (Chilia), τον Σουλινά, (Sulina) και τον Σφάντου Γκεόργκε (Άγιο Γεώργιο-Sfantu Gheorghe). Μικρότερα κανάλια χωρίζουν το Δέλτα σε καλαμιώνες, βαλτότοπους και δάση, ορισμένα από τα οποία πλημμυρίζουν κατά τη διάρκεια της άνοιξης και του φθινόπωρου. 

Περίπου 44 χλμ από την ακτή του Δέλτα βρίσκεται το Φιδονήσι (Snake Island), μια περιοχή που διεκδίκησε η Ρουμανία και η Ουκρανία, αλλά βρίσκεται επί του παρόντος υπό ουκρανική διοίκηση. 

Το 2004, η Ουκρανία ξεκίνησε έργα στο Κανάλι Μπιστρόε (Bistroe Channel) για τη διευκόλυνση της ναυσιπλοΐας από τη Μαύρη Θάλασσα στο ουκρανικό τμήμα του Δέλτα. Η Ευρωπαϊκή Ένωση πίεσε την Ουκρανία να σταματήσει τα έργα, για να μην καταστραφούν οι υγρότοποι του Δέλτα. Η ρουμανική πλευρά δεσμεύτηκε να προστατέψει την περιοχή και να προσφύγει κατά της Ουκρανίας στο Διεθνές Δικαστήριο της Χάγης.

## Φύση
Στην ευρύτερη περιοχή υπάρχουν  1.200 ποικιλίες φυτών, 300 είδη πτηνών και 45 είδη ψαριών του γλυκού νερού ,στις διάφορες λίμνες και βαλτότοπους. Το Δέλτα του Δούναβη έγινε τμήμα της Παγκόσμιας Κληρονομιάς της UNESCO και της προστασίας της Βιόσφαιρας. Περίπου 2,733 χλμ² είναι αυστηρά προστατευόμενες περιοχές. Πρόκειται για έναν τόπο στον οποίο συγκεντρώνονται εκατομμύρια είδη πτηνών από διαφορετικά σημεία της Γης, (Ευρώπη, Ασία, Αφρική, Μεσόγειος), για να εναποθέσουν τα αυγά τους.

## Κάτοικοι
Περίπου 15.000 άνθρωποι ζουν στην περιοχή του Δέλτα, και οι περισσότεροι ασχολούνται με την αλιεία, με τα παραδοσιακά ξύλινα κανώ τους. Στον πληθυσμό περιλαμβάνεται μια κοινότητα των Λιπποβάνων, απόγονων των ακόλουθων του Παλαιού Κανόνα,που έφυγαν από τη Ρωσία το 1772 για να αποφύγουν τις θρησκευτικές διώξεις. Το κέντρο της κοινότητας των Λιπποβάνων (Lippovan) βρίσκεται στο Ουκρανικό τμήμα του Δέλτα στο Βίλκοβο.

## Ιστορία
Πριν από 2.500 χρόνια ο Δούναβης αναφέρεται στον Ηρόδοτο, που περιγράφει ότι διαιρείτο σε επτά κλάδους. Στη σύγχρονη ιστορία από τον 15o αιώνα, το Δέλτα του Δούναβη υπήρξε τμήμα της Οθωμανικής Αυτοκρατορίας. Η Συμφωνία του Παρισιού 1856 που τελείωσε τον Κριμαϊκό Πόλεμο εγκαθίδρυσε διεθνή επιτροπή, η οποία έκανε σειρά έργων για την ασφαλή ναυσιπλοΐα. Το 1878, μετά τη Ρουμανική Επανάσταση, έγινε τμήμα της Ρουμανίας.

## Παραπομπές


## Εξωτερικοί σύνδεσμοι

*www.deltadunarii.ro
*Birds of the Danube Delta
*Danube Delta: Photo Gallery

Κατηγορία:Δούναβης
Κατηγορία:Μνημεία Παγκόσμιας Κληρονομιάς
Κατηγορία:Μνημεία Παγκόσμιας Κληρονομιάς στη Ρουμανία
Κατηγορία:Γεωγραφία της Ρουμανίας
Δουναβη
BS

Η συντομογραφία λατινικών χαρακτήρων  **BS** ή **Bs** (στην αγγλική γλώσσα προφέρεται μπι-ες) μπορεί να αναφέρεται :

## Γεωγραφικοί προσδιορισμοί
*Στα Βοσνιακά κατά ISO 639-2
*Στις  Μπαχάμες κατά ISO 2-letter.
**Ως .bs, στον top-level domain κωδικό για τις Μπαχάμες στο διαδίκτυο.
## Νομίσματα
*Στο Μπολίβαρ (νόμισμα) ως **Bs.F** ή **Βs**.
*Στο Μπολιβιάνο νόμισμα ως **Bs** ή **Bs.**
## Τεχνολογία
*Στο Σταθμός Βάσης (BTS) ((Base Station) ή αλλιώς (BTS)
*Στην Ταξινόμηση φυσαλίδας (bubble sort), λογισμικό ταξινόμησης.
## Διάφορα
*Στους Black Sabbath, συγκρότημα μουσικής.
Καλοκαίρι

[μικρογραφία|304x304εσ|[Τζουζέπε Αρτσιμπόλντο (Giuseppe Arcimboldo), Καλοκαίρι, 1573.]]
[thumb|right|250px|Καλοκαίρι στο [Βέλγιο.]]

Το **καλοκαίρι**, γνωστό και ως **θέρος**, είναι η θερμότερη και η πιο φωτεινή εποχή του έτους. Στη μετεωρολογία καθορίζεται συμβατικά ως η χρονική περίοδος που περιλαμβάνει για το βόρειο ημισφαίριο τους μήνες Ιούνιο, Ιούλιο και Αύγουστο. Αστρονομικά, διαρκεί από το θερινό ηλιοστάσιο στις 21 Ιουνίου έως τη φθινοπωρινή ισημερία (21 έως 24 Σεπτεμβρίου). Στο Νότιο ημισφαίριο, το καλοκαίρι ξεκινά στις 21 Δεκεμβρίου και περιλαμβάνει συμβατικά τους μήνες Δεκέμβριο, Ιανουάριο και Φεβρουάριο. Όταν είναι καλοκαίρι στο βόρειο ημισφαίριο, είναι χειμώνας στο νότιο ημισφαίριο και αντίστροφα και αυτό γίνεται κάθε χρόνο.

Κατά τη διάρκεια του καλοκαιριού (Ιουνίου, Ιουλίου και Αυγούστου ή Δεκεμβρίου, Ιανουαρίου και Φεβρουαρίου, ανάλογα με το ημισφαίριο) η αξονική κλίση της Γης στρέφει το ημισφαίριο προς τον Ήλιο και η διάρκεια της ημέρας είναι η μέγιστη. Κατά συνέπεια οι θερμοκρασίες φτάνουν στα υψηλότερα επίπεδα του έτους. Καταστροφικά αποτελέσματα, ωστόσο, είναι η εμφάνιση της πιθανότητας για καύσωνα ή ξηρασία, καθώς και η τεράστια αύξηση των δασικών πυρκαγιών. Αν και επικρατούν οι καλύτερες μετεωρολογικές συνθήκες του έτους, η έντονη ηλιακή ακτινοβολία κάποιες φορές μπορεί να πυροδοτήσει έντονες, και ενίοτε ξαφνικές, καλοκαιρινές καταιγίδες, με δυνητικώς επικίνδυνα αποτελέσματα.

Επίσης, οι καλοκαιρινοί μήνες είναι η κατεξοχήν περίοδος που έχει άδειες η συντριπτική πλειοψηφία των εργαζόμενων, καθώς και όλοι οι μαθητές.

Δεδομένου ότι η τροχιά της Γης γύρω από τον Ήλιο είναι ελαφρώς ελλειπτική, δηλαδή αποκλίνει από μια ακριβή κυκλική τροχιά κατά 1,7 τοις εκατό, οι τέσσερις εποχές δεν έχουν ακριβώς το ίδιο μήκος. Το βόρειο καλοκαίρι (186 ημέρες) είναι ελαφρώς μεγαλύτερο από το νότιο καλοκαίρι (179 ημέρες) επειδή κατά τη διάρκεια του βόρειου καλοκαιριού, η Γη είναι λίγο πιο μακριά από τον Ήλιο (αφήλιο στις 5 Ιουλίου) και η κατεύθυνσή της προς τον Ήλιο αλλάζει λίγο πιο αργά.

Στους γεωγραφικούς πόλους, η λεγόμενη *πολική ημέρα* επικρατεί για έξι μήνες, ενώ στις περιοχές της Αρκτικής, πάνω από τον Αρκτικό Κύκλο (πάνω από το 66° πλάτος) για εβδομάδες με ''Ήλιο του μεσονυχτίου''. Επίσης, στα γεωγραφικά πλάτη μεταξύ 60° και 66° επικρατούν τότε οι *λευκές νύχτες*.

## Δείτε επίσης
* Το καλοκαίρι στην τέχνη και τη λαϊκή κουλτούρα

## Παραπομπές

## Εξωτερικοί σύνδεσμοι
* 
* 
* 

Κατηγορία:Εποχές
Αζερική γλώσσα

Η **αζερική γλώσσα** είναι η επίσημη γλώσσα της Δημοκρατίας του Αζερμπαϊτζάν. 

Ορισμένες διάλεκτοι της  γλώσσας ομιλούνται σε πολλές περιοχές του Ιράν (αλλά κυρίως στις βορειοδυτικές περιοχές, γνωστές ως *Ιρανικό Αζερμπαϊτζάν*), όπου και είναι η πιο δημοφιλής μειονοτική γλώσσα και όπου έχει περισσότερους ομιλητές από οπουδήποτε αλλού στον κόσμο. Η γλώσσα ομιλείται επίσης στη ρωσική Δημοκρατία του Νταγκεστάν, τη νοτιοανατολική Γεωργία, το βόρειο Ιράκ και την ανατολική Τουρκία.

Υπάρχουν μεταξύ 23 και 30 εκατομμύρια γηγενείς Αζέροι ομιλητές. Είναι μία τουρκική γλώσσα του κλάδου Ογούζ, σε στενή συγγένεια με την Τουρκική και επίσης ιστορικά επηρεασμένη από την Περσική και Αραβική γλώσσα.

## Αλφάβητο

Πριν το 1929 η Αζερική γλώσσα γραφόταν στο περσοαραβικό αλφάβητο. Την περίοδο 1929-1938 το λατινικό αλφάβητο ήταν σε χρήση στο βόρειο τμήμα της χώρας (ήταν διαφορετικό από το σημερινό). Από το 1938 έως το 1991, ήταν σε χρήση το κυριλλικό. Το 1991, εισήχθη το σημερινό λατινικό αλφάβητο, αν και η μετάβαση ήταν αργή.
Σήμερα, χρησιμοποιείται, επίσημα πλέον, στο Βόρειο Αζερμπαϊτζάν η λατινική γραφή, αλλά η κυριλλική γραφή είναι ευρέως διαδεδομένη. Στο Ιράν και στο Νότιο Αζερμπαϊτζάν, χρησιμοποιείται η περσοαραβική γραφή (υπάρχει αντιστοιχία 1 προς 1 με τα άλλα αλφάβητα, αν και η σειρά των γραμμάτων είναι διαφορετική). Επίσης δεν έχει τυποποιηθεί η ορθογραφία για την περσοαραβική γραφή. 

## Εξωτερικοί σύνδεσμοι

* Ελληνικά-Αζερμπαϊτζάν φρασεολόγιο


Κατηγορία:Συγκολλητικές γλώσσες
Κατηγορία:Γλώσσες του Αζερμπαϊτζάν
Κατηγορία:Γλώσσες του Ιράν
Κατηγορία:Γλώσσες του Ιράκ
Κατηγορία:Γλώσσες της Τουρκίας
Κατηγορία:Γλώσσες της Γεωργίας
Κατηγορία:Γλώσσες της Ρωσίας
Ηλικιακή διάκριση

Αγισμός ή ηλικιακή διάκριση είναι η προκατάληψη ενάντια σε ένα άτομο ή ομάδα βάσει της ηλικίας. Όταν αυτή η προκατάληψη είναι το κυρίαρχο κίνητρο πίσω από πράξεις διάκρισης ενάντια σε ένα τέτοιο άτομο ή ομάδα, τότε αυτές οι πράξεις συνιστούν *ηλικιακή διάκριση*. Η ηλικιακή διάκριση αναφέρεται στο στερεότυπο, την προκατάληψη και τη διάκριση απέναντι σε άτομα με βάση την ηλικία τους. (WHO, Q &A, 2021) 

Η τάση αυτοπεριορισμού αυξάνεται προοδευτικά με την ηλικιακή εξέλιξη. 

## Οι κοινές μορφές διάκρισης

Αν και η *ηλικιακή διάκριση* είναι δυνατόν να σχετίζεται με προκατάληψη ενάντια σε οποιαδήποτε ηλικιακή ομάδα σχετίζεται στοχεύει συνήθως σε δύο ομάδες: 

:α. στους έφηβους 
 
:β. στους πρεσβύτερους 

## Παραδείγματα

Ένα παράδειγμα ηλικιακών διακρίσεων είναι οι απόψεις των ενήλικων ότι όλοι οι έφηβοι αγαπούν τη ροκ μουσική, είναι ανώριμοι, χρησιμοποιούν αργκό και είναι επιπόλαιοι. Από την αντίθετη πλευρά οι έφηβοι πιστεύουν ότι οι πρεσβύτεροι είναι αργοί, αδύναμοι, ευάλωτοι και εξαρτώμενοι. 

Αν και όπως όλες οι μορφές διάκρισης ήταν πάντα πρόβλημα, επί του παρόντος το πρόβλημα γίνεται οξύτερο στους τομείς της διασκέδασης και της βιομηχανίας υπολογιστών. Πολλοί πρεσβύτεροι ηθοποιοί, μουσικοί, συγγραφείς, προγραμματιστές έχουν πρόβλημα εύρεσης εργασίας, αν και διαθέτουν όλα τα προσόντα από άποψη εμπειρίας και εκπαίδευσης.

## Δείτε επίσης
* Προκατάληψη

## Παραπομπές


## Εξωτερικοί σύνδεσμοι
* Προς μια Ευρώπη για όλες τις ηλικίες 
* An in-depth look at ageism by Linda M. Woolfe, Ph.D., of Webster University
* Pro-Youth A firm text against ageism towards teenagers, presenting a case of ageism committed by a jury. 
* Everyone deserves to be given a chance An essay against ageism towards teenagers, written by a Canadian adolescent.
* "The Older Job Hunter's Guerilla Handbook" A unique booklet that shows middle age men how to combat ageism in the job market. by Gunthar Manusson


Κατηγορία:Γήρανση
Κατηγορία:Διάκριση
Δυναστεία του Κωνσταντίνου

Η **δυναστεία του Κωνσταντίνου** ήταν αυτοκρατορικός Βυζαντινός Οίκος (324-363) και διάρκησε 39 έτη.
Ιδρυτής και γενάρχης της ήταν ο αυτοκράτορας Κωνσταντίνος Α΄ ο Μέγας.

Αναρρηθέντες αυτοκράτορες του Βυζαντίου από αυτή τη Δυναστεία ήταν οι:
* Κωνσταντίνος Α΄ ο Μέγας (324-337)
* Κωνστάντιος Β΄ με συμβασιλείς τους Κωνσταντίνο Β΄ και Κώνστα Α΄ (337-353)
* Κωνστάντιος Β΄ μονοκράτορας (353-361)
* Ιουλιανός (361-363)

Τα σημαντικότερα γεγονότα επί της Δυναστείας αυτής ήταν:
*324 Ο Κωνσταντίνος Ά ο Μέγας νικάει των Λικίνιο στη μάχη της Χρυσόπολης και μένει μονοκράτορας.
*325 Ο Κωνσταντίνος Ά συγκαλεί την Α΄ Οικουμενική Σύνοδος στη Νίκαια.
*326 Ο αυτοκράτορας Κωνσταντίνος Α΄ ο Μέγας θεμελιώνει τη Νέα Ρώμη (Κωνσταντινούπολη).
*330 Στις 11 Μαΐου 330 ο Κωνσταντίνος Α΄ εγκαινιάζει τη νέα πρωτεύουσα της Αυτοκρατορίας.
*337 Πεθαίνει ο αυτοκράτορας Κωνσταντίνος Α΄ ο Μέγας. Λίγο πριν βαφτίζεται χριστιανός. Ο Κωνσταντίνος Β' , ο Κωνστάντιος Β' και ο Κώνστας διαδέχονται τον πατέρα τους Κωνσταντίνο Α' ως συναυτοκράτορες. Η Ρωμαϊκή Αυτοκρατορία χωρίζεται μεταξύ των τριών Αυγουστών.
*340 Ο Κώνστας σε μάχη που γίνεται στην Ακυλήια της Ιταλίας νικά τον αδερφό του Κωνσταντίνο Β΄ και ανακηρύσσεται αυτοκράτορας του Δυτικού Ρωμαϊκού Κράτους.
*344 Αποτυχημένη προσπάθεια των Περσών, με αρχηγό τον Σαπώρ, να καταλάβουν τη Νισιβή.
*353 Ο Κωνστάντιος Β΄ μένει μόνος αυτοκράτορας.
*357 Σημαντική νίκη του Ιουλιανού στο Στρασβούργο εναντίον των Φράγκων και άλλων γερμανικών φύλων. Λίγο μετά αναγνωρίζει στους Σάλιους Φράγκους την κατοχή της Τοξανδρίας.
*361 Πεθαίνει ο αυτοκράτορας Κωνστάντιος. Ο Ιουλιανός ανακηρύσσεται αυτοκράτορας του ρωμαϊκού κράτους.
*363 Ο Ιουλιανός στην εκστρατεία του πέραν του Ευφράτη, κατά των Περσών, τραυματίζεται σε συμπλοκή και πεθαίνει.

Τη δυναστεία αυτή διαδέχτηκε ο αυτοκράτορας Ιοβιανός, τον οποίο διαδέχτηκαν τα αδέλφια Βαλεντινιανός Α΄ και Βάλης της Δυναστείας του Βαλεντινιανού (364-378/392).

Ακολούθησε η Θεοδοσιανή Δυναστεία (379-518).
## Γενεαλογία της Δυναστείας του Κωνσταντίνου

## Δείτε επίσης
* Κατάλογος Βυζαντινών αυτοκρατόρων
* Βυζαντινές Δυναστείες

Κωνσταντινου

Κωνσταντινου
Δυναστεία του Θεοδοσίου

Η **Θεοδοσιανή δυναστεία** ήταν αυτοκρατορικός Βυζαντινός Οίκος - Δυναστεία με διάρκεια 78 χρόνια (379-457) . Ιδρυτής και γενάρχης της ήταν ο Αυτοκράτορας Θεοδόσιος Α'.

## Αυτοκράτορες της δυναστείας
* Θεοδόσιος Α΄ ο Μέγας (379-392) στην Ανατολική Ρωμαϊκή αυτοκρατορία και (392-395) σε όλη τη Ρωμαϊκή αυτοκρατορία

Στην Ανατολική Ρωμαϊκή αυτοκρατορία:
* Αρκάδιος (395-408)
* Θεοδόσιος Β΄ (408-450)
* Μαρκιανός (450-457)

Στη Δυτική Ρωμαϊκή αυτοκρατορία:
* Ονώριος (395-423)
* Ουαλεντινιανός Γ΄ (425-455)

## Τα σημαντικότερα γεγονότα
*379 Αυτοκράτορας ο Θεοδόσιος Α΄.
*380 Αναγνώριση του Χριστιανισμού ως επίσημης θρησκείας της Αυτοκρατορίας. 
*381 Β' Οικουμενική Σύνοδος στην Κωνσταντινούπολη.
*395 Πεθαίνει ο Αυτοκράτορας Θεοδόσιος Α' - Οριστική διαίρεση της Αυτοκρατορίας.
*404 Καθαιρείται και εξορίζεται ο αρχιεπίσκοπος Κωνσταντινουπόλεως Ιωάννης ο Χρυσόστομος.
*410 Ο Αλάριχος καταστρέφει τη Ρώμη.
*421 Η Αθηναΐς βαφτίζεται Αιλία Ευδοκία και παντρεύεται τον Αυτοκράτορα Θεοδόσιο Β'.
*425 Ίδρυση Πανεπιστημίου στην Κωνσταντινούπολη.
*431 Γ' Οικουμενική Σύνοδος στην Έφεσο όπου καταδικάζεται ο Νεστόριος.
*433 Όρος των Διαλλαγών όπου πραγματοποιείται ο θεολογικός συμβιβασμός μεταξύ Αντιοχειανής και Αλεξανδρινής θεολογίας  
*438 Δημοσιεύεται ο Θεοδοσιανός Κώδικας.
*439 Κατασκευή του μεγάλου τείχους της Κωνσταντινουπόλεως.
*446 Η Κωνσταντινούπολη παραδίδεται στις φλόγες. Η πυρκαγιά που εκδηλώθηκε κατέστρεψε σχεδόν ολόκληρη την πόλη. Ήταν μία από τις πιο Μεγάλες Πυρκαγιές στον κόσμο.
*449 Σύνοδος Εφέσου (η λεγόμενη "ληστρική").
*450 Ο στρατηγός Μαρκιανός παντρεύεται την αδελφή του Θεοδοσίου του Β΄, Πουλχερία, και στέφεται Αυτοκράτορας (για πρώτη φορά από τον αρχιεπίσκοπο Κωνσταντινουπόλεως).
*451 Η Δ´ Οικουμενική Σύνοδος συνέρχεται στη Χαλκηδόνα και καταδικάζεται ο Ευτυχιανισμός.

## Γενεαλογία της Δυναστείας του Θεοδοσίου Α΄

## Διαδοχή
Τη Δυναστεία του Θεοδοσίου διαδέχθηκε η Δυναστεία του Λέοντος Α' (518-610)
## Βιβλιογραφία

* R. C. Blockley, "The dynasty of Theodosius" in A. Cameron et al. (eds.), *The Cambridge Ancient History,* vol. 2, Cambridge 1998, pp. 111-137.

* R. García-Gasco – S. González Sánchez – D. Hernández de la Fuente (eds.), *The Theodosian Age (A.D. 379–455): Power, Place, Belief and Learning at the End of the Western Empire*, Archaeopress, Oxford 2013. 
* H. Leppin, *Theodosius der Große*, Wissenschaftliche Buchgesellschaft, Darmstadt 2003. 

## Δείτε επίσης
* Κατάλογος Βυζαντινών αυτοκρατόρων
* Βυζαντινές Δυναστείες

Θεοδοσιου

Θεοδοσιου
Μυθολογία Ασάντι

Ο σημαντικότερος θεός στο πάνθεον της μυθολογίας των Ασάντι της Γκάνας είναι ο Νυάμε, (Nyame) (επίσης Νυανκοπόν (Nyankopon)), ο παντογνώστης και πανίσχυρος, θεός-ουρανός. Η σύζυγός του είναι η Ασάσε Γιάα (Asase Yaa) και οι σημαντικότεροι γιοι τους ο Μπία, (Bia) και ο Τάνο (Tano). Η Ασάσε Γιάα εκπροσωπεί στη **μυθολογία Ασάντι** τη μητέρα θεά της γονιμότητας. Ο Μπία και ο Τάνο δεν είναι βέβαια οι μοναδικοί γιοι του Νυάμε. Από τους πολλούς γιους του ο καθένας είχε να εκτελέσει μια διαφορετική λειτουργία. Άλλος ήταν βροχοποιός, άλλος η ηλιακή ακτινοβολία (κ.λπ.) Η λατρεία του Νυάμε ήταν αποκλειτικό προνόμιο των φυλετικών βασιλιάδων, ενώ ο απλός λαός επιτρεπόταν να λατρεύει μόνο τους γιους του.

Ο Τάνο είναι ένας από τους σημαντικότερους θεούς των Ασάντι. 'Όλοι οι άλλοι θεοί, ειδικά οι ποτάμιοι θεωρούνται παιδιά του Τάνο. Αυτός είναι και ο λόγος για τον οποίο οι Ασάντι πιστεύουν ότι οι ανιμιστικοί θεοί τους είναι εγγόνια του μεγάλου Νυάμε και λειτουργούν ως αγγελιαφόροι ανάμεσα στους ανθρώπους και τον Θεό.

Ο Ανάνσι (Αράχνη είναι ένας πολιτισμικός ήρωας που αν και δεν παίζει σημαντικό ρόλο στη διαμόρφωση της μυθολογίας των Ασάντι, εντούτοις είναι κεντρικό πρόσωπο στους λαϊκούς μύθους των Ασάντι, όπου απεικονίζεται ως κατεργάρης.

Κατηγορία:Αφρικανική μυθολογία
Δημήτρης Βάρος

Ο **Δημήτρης Βάρος** (1949 - 7 Σεπτεμβρίου 2017) ήταν Έλληνας ποιητής, δημοσιογράφος και φωτογράφος.

## Βιογραφία
Γεννήθηκε στη Χίο το 1949. Σπούδασε δημοσιογραφία στο Λονδίνο και διετέλεσε διευθυντής σύνταξης και διευθυντής στις εφημερίδες *Χιακός Λαός* (τοπική), *Ακρόπολη*, *[[Έθνος (εφημερίδα)|Έθνος]]*, *Πρώτη*, *Έθνος της Κυριακής*, *Τύπος της Κυριακής* (πανελλαδικές) και σε οικονομικά, πολιτικά και τεχνικά περιοδικά όπως *Ελληνική Ναυτιλιακή*, *Χρόνος*, *Κεφάλαιο* κ.ά. Δημιούργησε πολλά περιοδικά όπως το *Logistics & Management*, το *Car & Truck*, το *Ecotec*, το *TV Έθνος*, το *New Gen*, to *Relax* κ.ά.

Ο Δημήτρης Βάρος και ο Αλέκος Φιλιππόπουλος υπήρξαν οι πρωτεργάτες της εφημερίδας "ταμπλόιτ" στην Ελλάδα, επανεκδίδοντας το Έθνος το 1981 σε αυτή τη μορφή. Ήταν επίσης η πρώτη έγχρωμη εφημερίδα και η πρώτη που η στοιχειοθεσία της γίνονταν με ψηφιακό τρόπο. Σύντομα κατέκτησε την πρώτη κυκλοφορία στην Ελλάδα με συνέπεια όλες οι άλλες να ακολουθήσουν το δικό της στυλ σε εμφάνιση αλλά και στυλ γραφής.

Το 1986 ανέλαβε ως διευθυντής το "Εθνος της Κυριακής", αλλάζοντας με αυτό την νοοτροπία που υπήρχε μέχρι τότε, δηλαδή τα κυριακάτικα φύλλα να είναι απλώς η έβδομη και πιό παραμελημένη έκδοση της εβδομάδας. Καθιέρωσε τα ένθετα (με πρώτο το "Τάϊμ Άουτ") και εν συνεχεία τα συνοδευτικά περιοδικά (με πρώτο το "TV Έθνος") ανοίγοντας έτσι μια νέα αγορά, την αγορά των πολυσυλλεκτικών κυριακάτικων εφημερίδων που από την δεκαετία του 1990 δεσπόζουν κυκλοφοριακά στην Ελλάδα.
  
Εξέδωσε τα βιβλία *Φρύνη*, *Θηρασία*, *Ανδρομέδα*, *Ω ξειν* (ποιήματα), *We are Geeks*, (ευθυμογραφήματα) *Painting with a camera* (φωτογραφίες) κ.α. Ο συνθέτης Γιάννης Μαρκόπουλος μελοποίησε ποιήματά του, που υπάρχουν στους δίσκους «Ηλεκτρικός Θησέας» και «Τολμηρή Επικοινωνία». Τραγούδια του έχουν ερμηνεύσει οι Παύλος Σιδηρόπουλος, Μαρία Φωτίου, Νέοι Επιβάτες, Βασιλική Λαβίνα και Vox.

## Παραπομπές


## Εξωτερικοί σύνδεσμοι
* Mind games (Προσωπική ιστοσελίδα)
* https://web.archive.org/web/20090526043818/http://photo.net/photos/varos (Φωτογραφικό portfolio)

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες φωτογράφοι
Βυζαντινές Δυναστείες

* Δυναστεία του Κωνσταντίνου (324-363)
* Δυναστεία του Βαλεντινιανού (364-378/383)
* Δυναστεία του Θεοδοσίου (379-457)
* Δυναστεία του Λέοντος (457-518) 
* Δυναστεία του Ιουστινιανού (518-602)
* Δυναστεία του Ηρακλείου (610-695, 705-711)
* Δυναστεία των Ισαύρων ή Συριακή (717-802)
* Δυναστεία του Νικηφόρου (802-813)
* Φρυγική Δυναστεία ή Αμορίου (820-867)
* Δυναστεία των Μακεδόνων (866-1056)
* Δυναστεία των Λεκαπηνών ή Λακαπηνών (919-944)
* Δυναστεία των Δουκών (1059-1078)
* Δυναστεία των Κομνηνών (1057-1159, 1081-1185)
* Δυναστεία των Αγγέλων (1185-1261)
* Δυναστεία των Λασκαριδών και των Βατάτζηδων (1204-1261)
* Δυναστεία των Παλαιολόγων (1259-1453)
* Οικογένεια Καντακουζινών (1069-1420)
*

## Δείτε επίσης
* Κατάλογος Βυζαντινών αυτοκρατόρων
* Γενεαλογία Βυζαντινών Αυτοκρατόρων

Κατηγορία:Βυζαντινοί αυτοκράτορες
Δεύτερη Σύνοδος της Εφέσου

Η **Δεύτερη Σύνοδος της Εφέσου**, επονομαζόμενη και **Ληστρική Σύνοδος της Εφέσου**, **Ληστρική Σύνοδος** ή, στα λατινικά, **Latrocinium** από τους αντιτιθέμενους σε αυτήν, ήταν μια εκκλησιαστική σύνοδος η οποία διεξάχθηκε στην Έφεσο. Η σύνοδος αυτή συνήλθε την 1η Αυγούστου 449.

Στη σύνοδο αυτή που κατά την άποψη των Ορθοδόξων είναι από κανονικής και δογματικής άποψης αποβλητέα, οι Αλεξανδρινοί Μονοφυσίτες, με αρχηγό τον Διόσκορο, που ήταν πρόεδρος της συνόδου, ανάγκασαν όσα από τα μέλη δεν συμφωνούσαν, να αναγνωρίσουν τη διδασκαλία του Ευτυχή ως ορθόδοξη και να καταδικάσουν όσους ήταν αντίθετοι στο νέο δόγμα.

Ο αυτοκράτορας επικύρωσε τις αποφάσεις τής συνόδου, αναγνωρίζοντας την επισήμως ως Οικουμενική.

Μια ταραγμένη περίοδος ακολούθησε τη «ληστρική» σύνοδο, κατά τη διάρκεια τής οποίας, το 450, πέθανε ο Θεοδόσιος, αφήνοντας για τους διαδόχους του τη λύση τού προβλήματος τού Μονοφυσιτισμού, το οποίο έχει μεγάλη σημασία για την ιστορία τού Βυζαντίου.

Στη σύνοδο αυτή, επιδιώχθηκε επικύρωση της αιρετικής κατά την ορθόδοξη πίστη διδασκαλίας, που εμφανίστηκε στην Αντιόχεια στα τέλη του 4ου αιώνα και αναφέρει ότι δεν υπήρξε πλήρης η ενότητα των δύο φύσεων τού Χριστού, ενώ σύμφωνα με το ορθόδοξο δόγμα, ο Ιησούς υφίσταται σε ένα μόνο πρόσωπο και τις δύο φύσεις, την ανθρώπινη και τη θεία ως «διακεκριμένες και μη διηρημένες, ενωμένες και μη συγχεόμενες».

## Παραπομπές


Κατηγορία:Οικουμενικές Σύνοδοι
Κατηγορία:Έφεσος
Ακαντεμίο ντε Εσπεράντο

Η **Ακαντεμίο ντε Εσπεράντο** (*Akademio de Esperanto*) είναι, σύμφωνα με το  διαδικτυακό της χώρο, ένας ανεξάρτητος γλωσσικός θεσμός με σκοπό τη διατήρηση και προστασία των θεμελιωδών αρχών της γλώσσας Εσπεράντο και τον έλεγχο της εξέλιξής της. Προτάθηκε από τον Λ.Λ.Ζάμενχοφ (L.L.Zamenhof) στο Πρώτο Διεθνές Συνέδριο της Εσπεράντο, και ιδρύθηκε αμέσως μετά με την ονομασία Λινγκβα Κομιτάτο (Lingva Komitato), δηλ. Γλωσσική Επιτροπή.

Το 1948 η Γλωσσική Επιτροπή και η Ακαδημία συνενώθηκαν για να δημιουργήσουν την Ακαντεμίο ντε Εσπεράντο (Ακαδημία της Εσπεράντο).

## Εξωτερικοί σύνδεσμοι

* Επίσημος ιστότοπος

Κατηγορία:Εσπεραντικές Οργανώσεις
Άντριου Γκούντμαν

Ο **Άντριου Γκούντμαν** (*Andrew Goodman*, 23 Νοεμβρίου 1943 - 21 Ιουνίου 1964) ήταν Αμερικανός ακτιβιστής για τις πολιτικές ελευθερίες στη χώρα του, όπου και δολοφονήθηκε το 1964.

Γεννήθηκε και μεγάλωσε στη Νέα Υόρκη. Γράφτηκε στο Κουίνς Κόλετζ Νέας Υόρκης γύρω στο 1958 και υπήρξε συμμαθητής του Πωλ Σάιμον (Paul Simon). To 1964 μαζί με τον συνάδελφό του ακτιβιστή Μίκι Σβέρνερ (Mickey Schwerner), δήλωσε εθελοντής στο σχέδιο «Καλοκαίρι Ελευθερίας» (*Freedom Summer*) για την εγγραφή μαύρων στους εκλογικούς καταλόγους του Μισσισσιπί. Εκπαιδεύτηκε μαζί με τον Σβέρνερ σε περιοχή των βορείων ΗΠΑ. Μέσα Ιουνίου του 1964 οι Γκούντμαν και Σβέρνερ εστάλησαν στο Μισσισσιπί και άρχισαν την εκλογική εγγραφή μαύρων.

Τη νύχτα της 20 Ιουνίου 1964 έφτασαν στο Μερίντιαν. Εκεί ενώθηκαν με έναν μαύρο ακτιβιστή πολιτικών ελευθεριών, τον Τζέιμς Τσάνει (*James Chaney*). Το πρωί της 21 Ιουνίου 1964 οι τρεις τους ξεκίνησαν για τη Φιλαδέλφεια, στην επαρχία Νεσόμπα, όπου επρόκειτο να ερευνήσουν τον πρόσφατο εμπρησμό μίας εκκλησίας μαύρων, την Εκκλησία Μεθοδιστών Μάουντ Ζιόν. Κάποια στιγμή τους σταμάτησαν μέλη της Κου Κλουξ Κλαν, συμπεριλαμβανομένου του βοηθού σερίφη της επαρχίας Νεσόμπα, οι οποίοι πρώτα τους ξυλοκόπησαν και στη συνέχεια τους πυροβόλησαν. Το σώμα του Άντριου Γκούντμαν βρέθηκε στις 4 Αυγούστου. Το τραγούδι των Σάιμον και Γκάρφανκελ *He Was My Brother* είναι αφιερωμένο σ' αυτόν.

Τελικά ο βοηθός σερίφη της επαρχίας Νεσόμπα και οι συνεργοί του καταδικάστηκαν από ομοσπονδιακούς εισαγγελείς για καταπάτηση πολιτικών ελευθεριών, αλλά δεν καταδικάστηκαν ποτέ για φόνο. Η υπόθεση αποτέλεσε τη βάση για την τηλεοπτική ταινία *Murder in Mississippi* και για την ταινία *Mississippi Burning*.

Ωστόσο, στις 14 Σεπτεμβρίου 2004 ο υπουργός δικαιοσύνης της πολιτείας του Μισσισσίπι Τζιμ Χουντ (*Jim Hood*) ανακοίνωσε πως συλλέγει στοιχεία για την κατηγορία φόνου ελπίζοντας τη μεταφορά της υπόθεσης σε ορκωτό δικαστήριο. Στις 7 Ιανουαρίου 2005, ο Έντγκαρ Ρέι Κίλλεν (*Edgar Ray Killen*) συνελήφθη για τους φόνους και κρίθηκε ένοχος για ανθρωποκτονία στις 21 Ιουνίου 2005, ακριβώς 41 χρόνια μετά τη μέρα των δολοφονιών. Οι υπόλοιποι ένοχοι παραμένουν ασύλληπτοι.

## Παραπομπές


## Εξωτερικοί σύνδεσμοι
* 
*The Andrew Goodman Foundation
*Βιογραφία του Άντριου Γκούντμαν

Κατηγορία:Αμερικανοί ακτιβιστές
Τιμή

Ο όρος **τιμή** μπορεί να αναφέρεται σε: 

* Τιμή (κοινωνία)
* Τιμή (οικονομία)
Καλοκαίρι Ελευθερίας

μικρογραφία|Φιλλάδιο της Καμπάνιας: "Καλοκαίρι Ελευθερίας"
Το **Καλοκαίρι Ελευθερίας** (Freedom Summer) ήταν μια καμπάνια στις ΗΠΑ κατά τη διάρκεια του καλοκαιριού του 1964 σε μια προσπάθεια για την εγγραφή σε εκλογικούς καταλόγους των νοτίων πολιτειών όσων περισσότερων Αφροαμερικανών ψηφοφόρων.Πάνω από 1000 εθελοντές από οργανώσεις όπως το Κονγκρέσο για Φυλετική Ισότητα και η Συντονιστική Επιτροπή Φοιτητών κατα της Βίας έσπευσαν προς βοήθεια.Το πρόγραμμα στόχευε στο Μισσισσιπί , όπου ο Αφροαμερικανικός πληθυσμός ξεπερνούσε το 45% ,αλλά μονο το 5% ψήφιζε.Έτσι καταλογογράφησε κι άλλους 1600 μαύρους.Το πρόγραμμα επίσης ίδρυσε θερινά σχολεία στο Μισσισσιπί σε μια προσπάθεια να αντιδράσει στο εκπαιδευτικό σύστημα της πολιτείας που βασιζόταν στην ανισότητα.

Ωστόσο, γρήγορα η καμπάνια έγινε στόχος βίαιων αντιδράσεων. Στις 21 Ιουνίου , οι Μίκι Σβέρνερ και Άντριου Γκούντμαν , δύο λευκοί Νεοϋορκέζοι, και ο Τζέιμς Τσάνει ,ένας μαύρος κάτοικος του Μισσισσιπί ,απήχθησαν και δολοφονήθηκαν. Το γεγονός προκάλεσε τον φόβο στην τοπική μαύρη κοινότητα πως θα πέσουν θύματα βίας αν εγγραφούν στους εκλογικούς καταλόγους.

Κατηγορία:Ιστορία των Ηνωμένων Πολιτειών
2η χιλιετία π.Χ.

3η χιλιετία π.Χ. | **2η χιλιετία π.Χ.** | 1η χιλιετία π.Χ. 
	
	
20ός αιώνας π.Χ. | 19ος αιώνας π.Χ. | 18ος αιώνας π.Χ.| 17ος αιώνας π.Χ. | 16ος αιώνας π.Χ. 15ος αιώνας π.Χ. | 14ος αιώνας π.Χ. | 13ος αιώνας π.Χ.| 12ος αιώνας π.Χ. | 11ος αιώνας π.Χ.	


## Γεγονότα

* Περί το **2000 π.Χ.:** Ταφές στον αρχαιολογικό χώρο Σιντάστα (Sintashta), στην Περιφέρεια Τσελιάμπινσκ στη Ρωσία, δείχνουν χρήση του αλόγου σε άμαξες. Η εξημέρωση του αλόγου είναι αρκετά παλαιότερη από αυτή τη χρονολογία (4500-3500 π.Χ., περιοχή Dereivka της σημ. Ουκρανίας).
* Περί το **1900 π.Χ.:** Έναρξη της Πρωτοανακτορικής Περιόδου του Μινωικού πολιτισμού.
* Περί το **1992 π.Χ.:** Ο Φαραώ Μεντουχοτέπ IV πεθαίνει. Τέλος 11ης δυναστείας. Άνοδος του Φαραώ Αμενεμχάτ Ι. Έναρξη 12ης δυναστείας.
* Περί το **1940 π.Χ.:** Οι Ελαμίτες καταλαμβάνουν και λεηλατούν τη σουμεριακή πόλη Ουρ. Πτώση της τελευταίας σουμεριακής δυναστείας.
* Περί το **1720 π.Χ.:** Εδραίωση των Υξώς στην Αίγυπτο.
* Περί το **1680 π.Χ.:** Εμφάνιση του Μυκηναϊκού Πολιτισμού.
* Περί το **1613 π.Χ.:** Η μεγάλη έκρηξη του ηφαιστείου της Σαντορίνης.
* Περί το **1600 π.Χ.** ή το **1570 π.Χ.:** Έναρξη της δυναστείας των Σανγκ στην Κίνα (η πρώτη ιστορικά επιβεβαιωμένη Κινεζική δυναστεία).
* Περί το **1550 π.Χ.:** Η άνοδος στον θρόνο του Φαραώ Αχμοζέ Ι σηματοδοτεί την αρχή της 18ης Δυναστείας και της περιόδου του Νέου Βασιλείου.
* Περί το **1529 π.Χ.:** Πτώση του τελευταίου ηγεμόνα των Υξώς και πλήρης απελευθέρωση της Αιγύπτου. Μέσω των Υξώς, η Αίγυπτος έμαθε τη χρήση του αλόγου και των πολεμικών αρμάτων.
* Περί το **1482 π.Χ.:** (μία από τις πιθανές χρονολογίες) Μάχη της Μεγιδδώ: Ο Φαραώ Τούθμωσις Γ΄ συντρίβει τον συνασπισμό των επαναστατημένων υποτελών ηγεμόνων της Χαναάν, καταλαμβάνει την ομώνυμη πόλη και ξανακάνει την περιοχή αιγυπτιακό προτεκτοράτο.
* Περί το **1420 π.Χ.** ή (κατ' άλλους) **1375 π.Χ.:** Εγκατάσταση μυκηναϊκής δυναστείας στην Κρήτη.
* Περί το **1275 π.Χ.:** Μάχη του Καντές: Αιματηρή μάχη, κορύφωση της σύγκρουσης Αιγύπτου-Χετταίων. 
* Περί το **1300 π.Χ.:** Ανάπτυξη του Λουσάτιου πολιτισμού.
* Περί το **1500 π.Χ.:** Κορύφωση του Πολιτισμού των Ολμέκων στην Κεντρική Αμερική. Θα κρατήσει ως το 400 π.Χ.
* **13ος αιώνας π.Χ.:** Εισβολές των Λαών της θάλασσας στην Αίγυπτο.
* Περί το **1180 π.Χ.:** Καταστροφή του βασιλείου των Χετταίων και της πρωτεύουσάς τους, Χατούσας, καθώς και της συριακής πόλης Ουγκαρίτ, από τους Λαούς της θάλασσας. 
* Περί το **1070/69 π.Χ.:** Τέλος του Νέου Βασιλείου και αρχή της Τρίτης Ενδιάμεσης Περιόδου στην Αίγυπτο.
* Περί το **1060 π.Χ.:** Το τέλος της Υστεροελλαδικής ΙΙΙ περιόδου θα σημάνει και το τέλος του Μυκηναϊκού Πολιτισμού και την αρχή της Υπομυκηναϊκής Περιόδου.
* **1046 π.Χ.:** Έναρξη της Δυναστείας των Τσόου στην Κίνα (έως το 256 π.Χ.)

## Εφευρέσεις και ανακαλύψεις
* Αλφάβητο
* Γραμμική Α
* Γραμμική Β
* Σύνθετο τόξο

## Πηγές
Δυναστεία του Ηρακλείου

Η **Δυναστεία του Ηρακλείου** αποτέλεσε αυτοκρατορική βυζαντινή Οίκο-Δυναστεία (610-717), με διάρκεια 107 έτη.

Ιδρυτής και γενάρχης αυτής ήταν ο Αυτοκράτορας Ηράκλειος.

## Μέλη της Δυναστείας
Αυτοκράτορες του Βυζαντίου εξ αυτής της Δυναστείας ήταν:

* Ο Ηράκλειος, (610-641)
* Ο Κωνσταντίνος Γ΄ και ο Ηρακλεωνάς, (641-642)
* Ο Κώνστας Β΄, (642-668)
* Ο Κωνσταντίνος Δ΄ (ο Πωγωνάτος), (668-685)
* Ο Ιουστινιανός Β΄ (ο Ρινότμητος), (685-695 και 705-711)

## Γεγονότα
Τα σημαντικότερα γεγονότα επί της Δυναστείας αυτής ήταν:
* 615 Άλωση της Ιερουσαλήμ από τους Πέρσες. Οι Πέρσες μεταφέρουν τον Τίμιο Σταυρό στην Κτησιφώντα.
* 617 Οι Πέρσες κατακτούν την Αίγυπτο.
* 624 Απώλεια των Ισπανικών κτήσεων που κατέλαβαν οι Βησιγότθοι
* 626 Άβαροι και Πέρσες προσβάλουν την Κωνσταντινούπολη - Ακάθιστος Ύμνος.
* 627 Νικηφόρα μάχη στη Νινευή.
* 629 Επαναφορά του Τιμίου Σταυρού και Ύψωση αυτού εις Ιερουσαλήμ, Συνθήκη ειρήνης με Πέρσες, Κροάτες και Σέρβοι εγκαθίστανται στο Ιλλυρικό.
* 634 Οι Άραβες εισβάλλουν στη Συρία.
* 635 Πτώση της Δαμασκού.
* 636 Ατυχής μάχη στον ποταμό Γιαρμούκ.
* 637 Παράδοση της Ιερουσαλήμ στον Ομάρ.
* 638 Ο Ηράκλειος δημοσιεύει την έκθεση περί των Μονοθελητών.
* 639 Οι Άραβες κύριοι της Μεσοποταμίας.
* 640-642 Οι Άραβες ολοκληρώνουν την κατάκτηση της Αιγύπτου.
* 647 Οι Άραβες καταλαμβάνουν την Βόρεια Αφρική.
* 648 Ο Κώνστας Β΄ δημοσιεύει τον Τύπον.
* 649 Η Κύπρος καταλαμβάνεται από τους Άραβες.
* 654 Η Ρόδος καταλαμβάνεται από τους Άραβες.
* 655 Ο Βυζαντινός στόλος καταστρέφεται παρά την Λυκία. Δημιουργούνται τα Ασιατικά Θέματα.
* 664 Οι Άραβες καταλαμβάνουν την Σμύρνη.
* 668 Οι Άραβες καταλαμβάνουν την Χαλκηδόνα, Ο Κώνστας Β' δολοφονείται στις Συρακούσες όπου είχε μεταβεί.
* 673-678 Μεγάλη πολιορκία της Κωνσταντινούπολης από τους Άραβες.
* 679 Οι Βούλγαροι εγκαθίστανται νότια του Δούναβη.
* 685-717 Τριακονταετής περίοδος αναρχίας.
* 692 Ήττα Αράβων στη Σεβαστούπολη της Κιλικίας.
* 697-698 Άλωση της Καρχηδόνας υπό των Αράβων. Απώλεια της Αφρικής.
* 708 Ανεπιτυχής εκστρατεία κατά των Βουλγάρων.
* 710 Επανάσταση της Ιταλίας.

Την Δυναστεία των Ηράκλειων διαδέχθηκε η Δυναστεία των Ισαύρων (717-820).

## Γενεαλογία

## Δείτε επίσης
Κατάλογος Βυζαντινών αυτοκρατόρων

Βυζαντινές Δυναστείες

Ηρακλειου

Ηρακλειου
Φρυγική Δυναστεία

Βυζαντινή Δυναστεία (820-867) η οποία είναι γνωστή και ως **Δυναστεία του Αμορίου**, από τον τόπο καταγωγής (το Αμόριο της Φρυγίας, στη Μικρά Ασία) του ιδρυτή της, που ήταν ο Μιχαήλ Β' αυτοκράτορας των Βυζαντινών. Μέλη αυτής της Δυναστείας ήταν οι:

* Μιχαήλ Β' ο Τραυλός, (820-829)
* Θεόφιλος, (829-842) υιός του Μιχαήλ Β'
* Μιχαήλ Γ' ο Μέθυσος, (842-867), υιός του Θεοφίλου, με αντιβασίλισσα τη μητέρα του Θεοδώρα, (842-856)

## Γενεαλογία Φρυγικής Δυναστείας

Ο Αυτοκράτορας *Μιχαήλ Β΄* γεννήθηκε περί το 770 και απεβίωσε το 829. Νυμφεύτηκε σε 1ο γάμο τη Θέκλα (απεβ. το 824), κόρη του Βαρδάνη Τούρκου και σε 2ο γάμο την πριγκίπισσα Ευφροσύνη (γεν. το 790, απεβ. το 840), κόρη του Αυτοκράτορα Κωνσταντίνου ΣΤ΄. Από τον πρώτο γάμο του, απέκτησε τον μετέπειτα Αυτοκράτορα Θεόφιλο.
*α1. Ο Αυτοκράτορας *Θεόφιλος* γεννήθηκε περί το 813 και απεβίωσε το 842. Νυμφεύτηκε τη Θεοδώρα (γεν. 815, πεθ. 867), κόρη του Μαρίνου και αδελφή του στρατηγού Πετρωνά, με την οποία απέκτησε δύο γιους και τρεις κόρες:
**β1. Ο Αυτοκράτορας Μιχαήλ Γ΄ ο Μέθυσος γεννήθηκε το 840 και απεβίωσε το 867. Νυμφεύτηκε το 855 την Ευδοξία Δεκαπολίτισσα. Από την ερωμένη του Ευδοκία Ιγγερίνα, απέκτησε δύο γιούς, τον μετέπειτα αυτοκράτορα Λέοντα ΣΤ΄ τον Σοφό και τον Στέφανο (τυπικά, παιδιά του αυτοκράτορα Βασιλείου Α΄). 
**β2. *Κωνσταντίνος* (γεν. 834, απεβ. 835).
**β3. *Άννα* {?}
**β4. *Μαρία* (γεν. 835, απεβ. 839).
**β5. *Θέκλα* (γεν. 831), ερωμένη του μετέπειτα Αυτοκράτορα Βασιλείου Α΄ ο οποίος γεν. το 811 και απεβ. 29 Αυγούστου 886.

## Γενεαλογικό δένδρο Φρυγικής Δυναστείας (Αμορίου)

## Σημαντικότερα γεγονότα επί της Φρυγικής Δυναστείας

* 826 Οι Άραβες κατακτούν την Κρήτη.
* 827 Οι Άραβες στη Σικελία.
* 832 Διάταγμα του Θεοφίλου κατά των Εικονολατρών.
* 838 Άλωση Αμορίου από τους Άραβες.
* 842 Άλωση της Μεσσήνης από τους Άραβες - Αναστήλωση των εικόνων - Κυριακή της Ορθοδοξίας.
* 857 Ο Φώτιος ανεβαίνει στον Πατριαρχικό Θρόνο.
* 863 Αποστολή Κυρίλλου και Μεθοδίου στους Μοραβούς.
* 864 Εμφανίζονται οι Ρως.

Τη Δυναστεία του Αμορίου (ή Φρυγική) διαδέχθηκε η Μακεδονική Δυναστεία.

## Πηγές
* "Εγκυκλοπαίδεια Πάπυρος Larousse Britannica" τομ.60ος, σελ.188.
* Treadgold, Warren. *A history of the Byzantine State and Society*. Stanford University Press, 1997. ISBN 0-8047-2630-2.
## Δείτε επίσης
Κατάλογος Βυζαντινών αυτοκρατόρων

Βυζαντινές Δυναστείες

Φρυγικη
Πατριάρχης Ιεροσολύμων Διόδωρος

Ο **Διόδωρος** (κατά κόσμον *Δαμιανός Γ. Καρίβαλης*, Βροντάδος Χίος, 14 Αυγούστου 1923 - Ιερουσαλήμ, 19 Δεκεμβρίου 2000) ήταν Πατριάρχης Ιεροσολύμων από το 1981 έως τον θάνατό του το 2000.

## Βιογραφικά στοιχεία
Γεννήθηκε στο Βροντάδο της Χίου, στις 14 Αυγούστου 1923. Μετά την περάτωση του δημοτικού, τον Οκτώβριο του 1938, μετέβη στο Γυμνάσιο της Ιερουσαλήμ, από το οποίο αποφοίτησε το 1941. Στις 4 Μαρτίου 1944 εκάρη μοναχός από τον Πατριάρχη Τιμόθεο Α' μετονομασθείς σε Διόδωρος.

Στις 22 Σεπτεμβρίου 1944 χειροτονήθηκε Διάκονος και στις 5 Οκτωβρίου 1947 Πρεσβύτερος. Κατόπιν Συνοδικής απόφασης το 1952 εστάλη στη Θεολογική Σχολή του Πανεπιστημίου Αθηνών. Αποφοίτησε το 1957, οπότε και επέστρεψε στο Πατριαρχείο ως Καθηγητής της Πατριαρχικής Σχολής - Βιβλιοφύλαξ και Αρχειοφύλαξ. Το 1958 διορίσθηκε Πρόεδρος του Εκκλησιαστικού Δικαστηρίου και το 1959 Δραγουμανεύων του Πατριαρχείου Ιεροσολύμων. Στις 10 Νοεμβρίου 1962 χειροτονήθηκε Αρχιεπίσκοπος Ιεραπόλεως από τον Πατριάρχη Βενέδικτο Α'. Το ίδιο έτος διορίσθηκε Πατριαρχικός Επίτροπος στο Αμμάν και την Ανατολική Ιορδανία.

Στις 3/16 Φεβρουαρίου 1981 εξελέγη Πατριάρχης Ιεροσολύμων, η δε ενθρόνισή του έγινε την 16 Φεβρουαρίου/1 Μαρτίου 1981 στον Πανίερο Ναό της Αναστάσεως με το όνομα Διόδωρος Α'.

Ως Πατριάρχης της Αγίας Πόλεως Ιερουσαλήμ, «Μητρός των Εκκλησιών», «*επόμενος τη αρχαία συνηθεία*» άρχισε τις επίσημες επισκέψεις ανά τις κατά τόπους Ορθόδοξες Αδελφές Εκκλησίες με πρώτο το Οικουμενικό Πατριαρχείο και συνέχεια την Εκκλησία της Ελλάδος, Ρωσίας, Γεωργίας, Ρουμανίας, Σερβίας, Βουλγαρίας, Κύπρου και «*προς μαρτυρίαν της Ορθοδόξου Κοινωνίας και ενότητος*» το Πατριαρχείο Αλεξανδρείας και το Πατριαρχείο Αντιοχείας. Στις 12 Σεπτεμβρίου 1981 σε επίσημη τελετή στη Θεολογική Ρωσική Ακαδημία της Αγίας Πετρούπολης (τότε Λένινγκραντ) αναγορεύτηκε Επίτιμος Διδάκτωρ. Στις 5 Σεπτεμβρίου 1982 έγινε δεκτός από τον Πρόεδρο των ΗΠΑ, Ρόναλντ Ρήγκαν, στο Λευκό Οίκο.

Οι επαφές του με παλαιοημερολογίτες στην Ελλάδα και η υποστήριξη που έδωσε σε ενορίες που είχαν έρθει σε διαμάχη με τον Αρχιεπίσκοπο Αυστραλίας Στυλιανό οδήγησαν σε σύγκληση Συνόδου τον Ιούλιο του 1993 στην Κωνσταντινούπολη, η οποία καταδίκασε τον Διόδωρο για παρέμβαση σε υποθέσεις που δεν εμπίπτουν στη δικαιοδοσία του, «φατριαστικές δραστηριότητες», συνωμοσία εναντίον του Πατριαρχείου Κωνσταντινουπόλεως, κοινωνία με «σχισματικούς και αιρετικούς» και διαίρεση του λαού. Κατόπιν αυτού, ο Αρχιεπίσκοπος Σινά Δαμιανός διέκοψε το μνημόσυνό του, το όνομά του διεγράφη από τα Δίπτυχα του Οικουμενικού Πατριαρχείου και ενημερώθηκαν οι υπόλοιπες Ορθόδοξες Εκκλησίες. Μετά από δήλωση της Ελληνικής Κυβέρνησης για αναστολή της χρηματοδότησης της Αγιοταφιτικής Αδελφότητας, ο Πατριάρχης Διόδωρος συμμορφώθηκε και τερμάτισε τις δραστηριότητές του στο εξωτερικό. Η κρίση τερματίστηκε με επίσκεψη του Οικουμενικού Πατριάρχη Βαρθολομαίου στα Ιεροσόλυμα το 1995.

Τα τελευταία χρόνια της ζωής του έπασχε από διαβήτη. Πέθανε στα Ιεροσόλυμα στις 19 Δεκεμβρίου 2000 σε ηλικία 78 ετών και ετάφη στην κρύπτη του ναού των Αγίων Αποστόλων στη Μικρή Γαλιλαία.

## Παραπομπές


## Πηγές
* 

Κατηγορία:Πατριάρχες Ιεροσολύμων
Κατηγορία:Αρχιεπίσκοποι Ιεραπόλεως